สภาพัฒน์ เผย GDP ไตรมาส 2/59 โต 3.5% คาดทั้งปีโต 3-3.5%
สภาพัฒน์ เผย GDP ไตรมาส 2/59 โต 3.5% คาดทั้งปีโต 3-3.5%
15 ส.ค. 2559

นายปรเมธี วิมลศิริ เลขาธิการ คณะกรรมการพัฒนาการเศรษฐกิจและสังคมแห่งชาติ (สศช.) หรือ สภาพัฒน์ เปิดเผยว่า ตัวเลขผลิตภัณฑ์มวลรวมในประเทศ (GDP) ไตรมาส 2/59 ขยายตัว 3.5% เร่งขึ้นจากที่ขยายตัว 3.2% ในไตรมาสแรก และเมื่อปรับผลของฤดูกาลออกแล้วจะขยายตัวจากไตรมาสแรกราว 0.8% (QoQ-SA)  ขณะที่ครึ่งแรกของปี 59 เศรษฐกิจไทยขยายตัว 3.4%
อย่างไรก็ตาม สภาพัฒน์ ยังคงคาดการณ์ GDP ของปี 59 เติบโต 3.0-3.5% หรือค่ากลาง 3.3% โดยมี 5 ปัจจัยสนับสนุน ประกอบด้วย การใช้จ่ายและการลงทุนของภาครัฐอยู่ในเกณฑ์สูง, มาตรการกระตุ้นเศรษฐกิจของรัฐบาล, จำนวนนักท่องเที่ยวขยายตัวสูงอย่างต่อเนื่อง, ราคาน้ำมันยังทรงตัว และภาคการเกษตรปรับตัวดีขึ้น
ขณะที่ยังมีปัจจัยเสี่ยงที่ต้องติดตาม คือ เศรษฐกิจโลกที่ยังขยายตัวอยู่ในเกณฑ์ต่อกว่าที่คาดการณ์ และความผันผวนท่ามกลางแนวโน้มการแข็งค่าของเงินบาท